# ಸದಾಶಿವ ಬ್ರಹ್ಮೇಂದ್ರ

| ಸದಾಶಿವ ಬ್ರಹ್ಮೇಂದ್ರ |
| --- |
| Born | 17th-early 18th century |
| Died | Apr-May 1756 (Vaishaka Sukla Dasami) Nerur (Tamil Nadu), near Karur, Tamil Nadu |
| Major shrine | Adishtanam at Nerur (Tamil Nadu), Manamadurai |

**ಸದಾಶಿವ ಬ್ರಹ್ಮೇಂದ್ರ** 18 ನೇ ಶತಮಾನದಲ್ಲಿ ತಮಿಳುನಾಡಿನ ಕುಂಬಕೋಣಂ ಬಳಿ ವಾಸಿಸುತ್ತಿದ್ದ ಸಂತ, ಕರ್ನಾಟಕ ಸಂಗೀತ ಸಂಯೋಜಕ ಮತ್ತು ಅದ್ವೈತ ತತ್ವಜ್ಞಾನಿ. ಅವರು ಮುಖ್ಯವಾಗಿ ಸಂಸ್ಕೃತದಲ್ಲಿ ಕೃತಿ ರಚನೆ ಮಾಡಿದ್ದಾರೆ. ಅವರ ಕೆಲವು ಕೃತಿಗಳು ಮಾತ್ರ ಉಳಿದುಕೊಂಡಿವೆ, ಆದರೆ ಅವುಗಳನ್ನು ಕರ್ನಾಟಕ ಸಂಗೀತದ ಅತ್ಯುತ್ತಮ ಕೃತಿಗಳೆಂದು ಗುರುತಿಸಲಾಗಿದೆ.

ಸದಾಶಿವ ತೆಲುಗು ವೇಲನಾಡು ಬ್ರಾಹ್ಮಣ ದಂಪತಿಗಳಾದ ಮೋಕ್ಷ ಸೋಮಸುಂದರ ಅವಧಾನಿ ಮತ್ತು ಪಾರ್ವತಿಯಲ್ಲಿ ಜನಿಸಿದರು. ಅವರ ಆರಂಭಿಕ ಹೆಸರು ಶಿವರಾಮಕೃಷ್ಣ. ಅವರು 17 ನೇ ವಯಸ್ಸಿನಲ್ಲಿ ವಿವಾಹವಾದರು. ಸದಾಶಿವ 17 ರಿಂದ 18 ನೇ ಶತಮಾನದಲ್ಲಿ ತಮಿಳುನಾಡಿನ ಕುಂಬಕೋಣಂನಲ್ಲಿ ವಾಸಿಸುತ್ತಿದ್ದರು. ಅವರು ತಿರುವಿಸನಲ್ಲೂರಿನಲ್ಲಿ ಸಂಸ್ಕೃತದಲ್ಲಿ ವೇದಗಳು ಮತ್ತು ಇತರ ವಿವಿಧ ವಿಷಯಗಳನ್ನು ಕಲಿಯಲು ಹೋದರು. ಅವರ ಸಮಕಾಲೀನರಾದ ಶ್ರೀಧರ ಅಯ್ಯವಾಲ್ ಮತ್ತು ಕಾಂಚಿ ಕಾಮಕೋಟಿ ಪೀಠಂನ ಶ್ರೀ ಭಗವಾನ್ ನಾಮ ಬೊದೇಂದ್ರಲ್ ಅವರು ಆ ಸಮಯದಲ್ಲಿ ಹತ್ತಿರದ ಪ್ರದೇಶಗಳಲ್ಲಿ ವಾಸಿಸುತ್ತಿದ್ದರು.

ಶಿವ ರಾಮಕೃಷ್ಣನು ಸತ್ಯವನ್ನು ಹುಡುಕುತ್ತಾ ತನ್ನ ಮನೆಯಿಂದ ಹೊರಟುಹೋದನು. ಅವರು ಶ್ರೀ ಕಾಂಚಿ ಕಾಮಕೋಟಿ ಪೀಠದ ಶ್ರೀ ಪರಮಶಿವೇಂದ್ರ ಸರಸ್ವತಿ ಸ್ವಾಮಿಗಳ ಶಿಷ್ಯರಾದರು. ಅವರು ತಮ್ಮ ಗುರುಗಳಿಂದ ಆತ್ಮ ವಿಚಾರ ಮತ್ತು ಮಹಾವಾಕ್ಯ ಉಪದೇಶಗಳನ್ನು ಕೇಳಲು ಪ್ರಾರಂಭಿಸಿದರು. ಸನ್ಯಾಸವನ್ನು ತೆಗೆದುಕೊಂಡ ನಂತರ, ಅವನು ಸುತ್ತಲೂ ಅಲೆದಾಡಿದರು, ಬೆತ್ತಲೆಯಾಗಿ ಅಥವಾ ಅರೆನಗ್ನವಾಗಿ, ಮತ್ತು ಆಗಾಗ್ಗೆ ಅರೆಪ್ರಜ಼್ನಾವಸ್ಥೆ ಲ್ಲಿರುತ್ತಿದ್ದರು ಎಂದು ಹೇಳಲಾಗುತ್ತದೆ. ಅವರು ಏಕಾಂತ ಮತ್ತು ಆಗಾಗ್ಗೆ ಧ್ಯಾನ ಮಾಡುತ್ತಿದ್ದರು ಮತ್ತು ಅವರನ್ನು "ಅತ್ಯಂತ ಮಾದಕ ಸ್ಥಿತಿಯಲ್ಲಿದ್ದಾರೆ" ಎಂದು ವಿವರಿಸಲಾಯಿತು. ಅವರು ಜೀವಂತವಾಗಿರುವಾಗ ಅನೇಕ ಅದ್ಭುತಗಳನ್ನು ಮಾಡಿದ್ದಾರೆಂದು ಹೇಳಲಾಗುತ್ತದೆ, ಕೆಲವು ಪ್ರಮುಖವಾದವುಗಳನ್ನು ಕೆಳಗೆ ನೀಡಲಾಗಿದೆ. ಅವರ ಜೀವ ಸಮಾಧಿ ತಾಣವನ್ನು ಪರಮಹಂಸ ಯೋಗಾನಂದ ಅವರ 'ಯೋಗಿಯ ಆತ್ಮಚರಿತ್ರೆ' ಯಲ್ಲಿ ಸಂಕ್ಷಿಪ್ತವಾಗಿ ಉಲ್ಲೇಖಿಸಲಾಗಿದೆ.

ಮಹಾದಾನಪುರಂನ ಕಾವೇರಿಯ ನದಿ ತೀರದಲ್ಲಿ, ಕೆಲವು ಮಕ್ಕಳನ್ನು ವಾರ್ಷಿಕ ಹಬ್ಬಕ್ಕಾಗಿ 100 ಮೈಲಿಗಿಂತ ಹೆಚ್ಚು ದೂರದಲ್ಲಿರುವ ಮಧುರೈಗೆ ಕರೆದೊಯ್ಯುವಂತೆ ಕೇಳಲಾಯಿತು. ಸಂತನು ಮಕ್ಕಳನ್ನು ಕಣ್ಣು ಮುಚ್ಚುವಂತೆ ಕೇಳಿಕೊಂಡನು, ಮತ್ತು ಕೆಲವು ಸೆಕೆಂಡುಗಳ ನಂತರ ಅವರು ಮತ್ತೆ ಕಣ್ಣು ತೆರೆದಾಗ ಅವರು ಮಧುರೈನಲ್ಲಿರುವುದನ್ನು ಎಂದು ಕಂಡುಕೊಂಡರು. ಅವರು *ಆತ್ಮ ವಿದ್ಯಾ ವಿಲಾಸ* ಎಂಬ ಅದ್ವೈತ ಕೃತಿಯನ್ನೂ ಬರೆದಿದ್ದಾರೆ.

ಈ ಕಥೆಗೆ ಒಂದು ಉಪಕಥೆ ಇದೆ. ಮರುದಿನ, ಈ ಕಥೆಯನ್ನು ಕೇಳಿದ ನಂಬಲಾಗದ ಇನ್ನೊಬ್ಬ ಯುವಕ ಸದಾಶಿವನನ್ನು ಈ ಉತ್ಸವಕ್ಕೆ ಕರೆದೊಯ್ಯುವಂತೆ ಕೇಳಿಕೊಂಡನು. ಯುವಕರು ತಕ್ಷಣವೇ ದೂರದ ನಗರದಲ್ಲಿರುವುದ್ದನ್ನು ಕಂಡುಕೊಂಡನು ಎಂದು ಹೇಳಲಾಗುತ್ತದೆ. ಹಿಂದಿರುಗುವ ಸಮಯ ಬಂದಾಗ, ಸದಾಶಿವ ಎಲ್ಲಿಯೂ ಸಿಗಲಿಲ್ಲ. ಯುವಕರು ಕಾಲ್ನಡಿಗೆಯಲ್ಲಿ ಹಿಂತಿರುಗಬೇಕಾಯಿತು.

ಧಾನ್ಯಗಳ ರಾಶಿಯ ಬಳಿ ವಿಶ್ರಾಂತಿ ಪಡೆಯುವಾಗ, ಅವರು ಧ್ಯಾನ ಮಾಡಲು ಪ್ರಾರಂಭಿಸಿದರು. ಜಮೀನು ಹೊಂದಿದ್ದ ರೈತ ಸದಾಶಿವನನ್ನು ಕಳ್ಳನೆಂದು ತಪ್ಪಾಗಿ ಭಾವಿಸಿ ಅವನನ್ನು ಎದುರಿಸಿದ. ಸಂತನನ್ನು ಹೊಡೆಯಲು ರೈತ ತನ್ನ ಕೋಲನ್ನು ಎತ್ತಿದನು, ಆದರೆ ಪ್ರತಿಮೆಯಾದನು. ಸದಾಶಿವ ಧ್ಯಾನ ಮುಗಿಸಿ ರೈತನನ್ನು ನೋಡಿ ಮುಗುಳ್ನಗುವವರೆಗೂ ಅವನು ಬೆಳಿಗ್ಗೆ ತನಕ ಈ ಸ್ಥಿತಿಯಲ್ಲಿದ್ದನು. ರೈತನನ್ನು ತನ್ನ ಸಾಮಾನ್ಯ ಸ್ಥಿತಿಗೆ ತರಲಾಯಿತು, ಮತ್ತು ರೈತನು ಸಂತನಲ್ಲಿ ಕ್ಷಮೆ ಕೇಳಿದನು.

ಮತ್ತೊಂದು ಸಮಯದಲ್ಲಿ, ಕಾವೇರಿ ನದಿಯ ದಡದಲ್ಲಿ ಧ್ಯಾನ ಮಾಡುವಾಗ, ಹಠಾತ್ ಪ್ರವಾಹದಿಂದ ದೂರಕ್ಕೆ ಕರೆದೊಯ್ಯಲ್ಪಟ್ಟರು. ವಾರಗಳ ನಂತರ, ಕೆಲವು ಗ್ರಾಮಸ್ಥರು ಭೂಮಿಯ ದಿಬ್ಬದ ಬಳಿ ಅಗೆಯುತ್ತಿದ್ದಾಗ, ಅವರ ಸಲಿಕೆಗಳು ಅವನ ದೇಹಕ್ಕೆ ಬಡಿದವು. ಅವರು ಎಚ್ಚರಗೊಂಡು ಹೊರನಡೆದರು.

## ದೇವಾಲಯ ಸೇವೆ

ಅವರು ಪುಡುಕೋಟೈನ ರಾಜಾ ತೋಂಡೈಮಾನ್ ಅವರನ್ನು ಭೇಟಿಯಾಗಿ ದಕ್ಷಿಣಾಮೂರ್ತಿ ಮಂತ್ರಕ್ಕೆ ದೀಕ್ಷೆ ನೀಡಿದರು ಎಂದು ಹೇಳಲಾಗುತ್ತದೆ. ಅವರು ಮರಳಿನ ಮೇಲೆ ಮಂತ್ರವನ್ನು ಬರೆದಿದ್ದಾರೆ ಎನ್ನಲಾಗಿದೆ. ಈ ಮರಳನ್ನು ರಾಜನು ಎತ್ತಿಕೊಂಡು ರಾಜಮನೆತನದ ಆರಾಧನೆಯ ಪುಡುಕೋಟೈನ ಪುಡುಕೊಟ್ಟೈ ಅರಮನೆಯೊಳಗಿನ ದಕ್ಷಿಣಾಮೂರ್ತಿ ದೇವಸ್ಥಾನದಲ್ಲಿರಿಸಿದರು.ಅದು ಈಗಲೂ ಅಲ್ಲಿದೆ.

ತಂಜಾವೂರು ಬಳಿ ಪುನ್ನೈನಲ್ಲೂರ್ ಮರಿಯಮ್ಮನ್ ದೇವತೆಯನ್ನು ಸ್ಥಾಪಿಸುವ ಜವಾಬ್ದಾರಿಯನ್ನು ಹೊಂದಿದ್ದ ಅವರು ದೇವದಾನಪಟ್ಟಿ ಕಾಮಾಕ್ಷಿ ದೇವಸ್ಥಾನದಲ್ಲಿ ಸ್ಥಾಪನೆಗೆ ಮಾರ್ಗದರ್ಶನ ನೀಡಿದರು. ಅವರು ಕರೂರಿನ ಕಲ್ಯಾಣ ವೆಂಕಟೇಶ ಪೆರುಮಾಳ್ ದೇವಾಲಯದಲ್ಲೂ ಭಾಗಿಯಾಗಿದ್ದರು. ತಂಜಾವೂರಿನ ನಲು ಕಲ್ ಮಂಟಪದಲ್ಲಿರುವ ಪ್ರಸನ್ನ ವೆಂಕಟೇಶ್ವರ ದೇವಸ್ಥಾನದಲ್ಲಿ ಹನುಮಾನ್ ಮೂರ್ತಿ ಸ್ಥಾಪಿಸಿದರು.

ಕುಂಬಕೋಣಂನ ತಿರುನಗೇಶ್ವರಂ ರಾಹು ಸ್ಥಲಂ ದೇವಸ್ಥಾನದಲ್ಲಿ ಗಣೇಶ ಮತ್ತು ಪ್ರಬಲ ಗಣೇಶ ಯಂತ್ರವನ್ನು ಸ್ಥಾಪಿಸಿದರು. ದೇವಾಲಯದಲ್ಲಿನ ಒಂದು ಶಾಸನವು ಈ ಸಂಗತಿಗೆ ಸಾಕ್ಷಿಯಾಗಿದೆ. ದೇವಾಲಯದ ಪ್ರವೇಶದ್ವಾರದಲ್ಲಿ ಈ ದೇವಾಲಯವನ್ನು ಇನ್ನೂ ಕಾಣಬಹುದು.

ಅವರಿಗೆ ಐದು ಸಮಾಧಿಗಳಿವೆ :

* ನೆರೂರು (ತಮಿಳುನಾಡು)
* ಮನಮದುರೈ
* ಪುರಿ
* ಕಾಶಿ
* ಕರಾಚಿ

ನೆರೂರು ಮತ್ತು ಮನಮದುರೈಗಳಲ್ಲಿ ಪ್ರತಿ ವರ್ಷ ಅವರ ಗೌರವಾರ್ಥವಾಗಿ ಸಂಗೀತ ಉತ್ಸವಗಳನ್ನು ನಡೆಸಲಾಗುತ್ತದೆ. ಮನಮದುರೈನಲ್ಲಿ ಅವರ ಸಮಾಧಿ ಸೋಮನಾಥರ್ ದೇವಸ್ಥಾನದಲ್ಲಿದೆ, ಇದನ್ನು, ಕಾಂಚಿಯ ಪರಮಾಚಾರ್ಯದ ಪೂರ್ವಾಶ್ರಮ ಸಹೋದರ ಶ್ರೀ ಶಿವನ್ ಎಸ್.ಎ.ಆರ್ ಗುರುತಿಸಿದ್ದಾರೆ.

ಶ್ರೀಂಗೇರಿ ಶಾರದಾ ಪೀಠದ ಮಠಾಧೀಶರಾದ ಶ್ರೀ ಶ್ರೀ ಸಚ್ಚಿದಾನಂದ ಶಿವಭಿನವ ನುರಸಿಂಹ ಭಾರತಿ ಅವರು ನೆರೂರಿಗೆ ಭೇಟಿ ನೀಡಿ ಶ್ರೀ ಸದಾಶಿವ ಬ್ರಹ್ಮೇಂದ್ರರನ್ನು ಕುರಿತು - ಸದಾಶಿವೇಂದ್ರ ಸ್ತವ ಮತ್ತು ಸದಾಶಿವೇಂದ್ರ ಪಂಚರತ್ನ ಎಂಬ ಶ್ಲೋಕಗಳನ್ನು ರಚಿಸಿ ಹೊಗಳಿದರು.

## ಪುಸ್ತಕಗಳು

ಅವರು ಹಲವಾರು ಸಂಸ್ಕೃತ ಕೃತಿಗಳ ಲೇಖಕರು. ಕೆಳಗಿನ ಕೃತಿಗಳನ್ನು ಮುದ್ರಿಸಲಾಗಿದೆ / ಪ್ರಕಟಿಸಲಾಗಿದೆ.

1. ಬ್ರಹ್ಮಸೂತ್ರ-ವೃಟ್ಟಿ ಅಥವಾ ಬ್ರಹ್ಮ-ತತ್ವ-ಪ್ರಕಾಶಿಕ
2. ಯೋಗ-ಸುಧಾಕರ ಇದು ಪತಜಲಿಯ ಯೋಗ ಸೂತ್ರಗಳ ವ್ಯಾಖ್ಯಾನವಾಗಿದೆ.
3. ಸಿದ್ಧಾಂತ-ಕಲ್ಪ-ವಲ್ಲಿ
4. ಅದ್ವೈತ-ರಸ-ಮಂಜರಿ
5. ಅಷ್ಟಾನುಸಂಧಾನಮ್
6. ಆತ್ಮವಿದ್ಯಾವಿಲಾಸ
7. ಶಿವ-ಮಾನಸ-ಪೂಜಾ
8. ದಕ್ಷಿಣಾಮೂರ್ತಿ ಧ್ಯಾನಂ
9. ಸ್ವಪ್ನೋದಿತಮ್
10. ನವಮಣಿಮಾಲ
11. ನವವರ್ಣರತ್ನಮಾಲಾ
12. ಸ್ವಾನುಭೂತಿಪ್ರಕಾಶಿತಕ್
13. ಮನೋನಿಯಮನಂ
14. ಪರಮಹಂಸಾಚಾರ್ಯ
15. ಶಿವಯೋಗ ದೀಪಿಕಾ

ಈ ಕೆಳಗಿನ ಕೃತಿಗಳನ್ನು ಶ್ರೀ ಬ್ರಹ್ಮೇಂದ್ರರು ರಚಿಸಿದ್ದಾರೆ ಎಂದ್ಗೆ ಹೇಳಲಾಗಿದೆ ಆದರೆ ಯಾವುದೇ ಮುದ್ರಿತ ಆವೃತ್ತಿ ಲಭ್ಯವಿಲ್ಲ.

1. ಉಪನಿಷತ್ ವ್ಯಾಖ್ಯಾನಮ್
2. ಕೇಸರವಳ್ಳಿ
3. ಸೂತ ಸಂಹಿತಾ
4. ಭಾಗವತಸಾರ
5. ಸಾಪರ್ಯಪರ್ಯಾಯಸ್ತವ
6. ಆತ್ಮನಾತ್ಮವಿವೇಕ ಪ್ರಕಾಶಿಕ

## ಹಾಡುಗಳು

ಅದ್ವೈತ ತತ್ತ್ವಶಾಸ್ತ್ರವನ್ನು ಸಾಮಾನ್ಯ ಜನರಲ್ಲಿ ಹರಡಲು ಅವರು ಹಲವಾರು ಕರ್ನಾಟಕ ಕೃತಿಗಳನ್ನು ಬರೆದಿದ್ದಾರೆ. ಈ ಹಾಡುಗಳು ವಿಷಯದ ಆಳ ಮತ್ತು ಅಭಿವ್ಯಕ್ತಿಯ ಸಂಕ್ಷಿಪ್ತತೆಗೆ ಹೆಸರುವಾಸಿಯಾಗಿದೆ. ಅವರ ಕೃತಿಗಳು ಸಾಕಷ್ಟು ಜನಪ್ರಿಯವಾಗಿವೆ ಮತ್ತು ಇವುಗಳನ್ನು ಕರ್ನಾಟಕ ಸಂಗೀತ ಕಚೇರಿಗಳಲ್ಲಿ ಆಗಾಗ್ಗೆ ಕೇಳಬಹುದು, ಆದರೆ ಅವುಗಳನ್ನು ಯಾವಾಗಲೂ ಒಂದೇ ರಾಗದಲ್ಲಿ ಪ್ರದರ್ಶಿಸಲಾಗುವುದಿಲ್ಲ, ಏಕೆಂದರೆ ಅದೇ ಹಾಡನ್ನು ಕೆಲವೊಮ್ಮೆ ವಿವಿಧ ಕಲಾವಿದರು ಬೇರೆ ಬೇರೆ ರಾಗಕ್ಕೆ ಹೊಂದಿಸುತ್ತಾರೆ. ಇವುಗಳಲ್ಲಿ ಕೆಲವು

1. ಆನಂದ ಪೂರ್ಣಾ ಭೋಧಹಮ್ ಸಚ್ಚಿದಾನಂದ - ಶಂಕರಾಭರಣ
2. ಆನಂದ ಪೂರ್ಣಾ ಭೋಧಹಮ್ ಸತತಂ - ಮಧ್ಯಮಾವತಿ
3. ಭಜರೇ ಗೋಪಾಲಮ್ -[[ಹಿಂದೋಳ]]
4. ಭಜರೆ ರಘುವೀರಮ್ - ಕಲ್ಯಾಣಿ
5. ಭಜರೆ ಯದುನಾಥಮ್ - ಪೀಲು
6. ಬ್ರಹ್ಮವೈಹಂ - ನಾದನಾಮಕ್ರಿಯಾ
7. ಬ್ರೂಹಿ ಮುಕುಂದೇತಿ - ಗೌಳ, ನವರೋಜು, ಕುರಿಂಜಿ, ಸೆಂಚುರುಟ್ಟಿ
8. ಚೇತ ಶ್ರೀರಾಮಂ - ದ್ವಿಜವಂತಿ / ಸುರುಟಿ
9. ಚಿಂತಾ ನಾಸ್ತಿ ಕಿಲಾ - ನವ್ರೋಜ್
10. ಗಾಯತಿ ವನಮಾಲಿ - ಗಾವಟಿ, ಯಮುನ ಕಲ್ಯಾಣಿ
11. ಖೇಲತಿ ಬ್ರಹ್ಮಂಡೆ - ಸಿಂಧುಭೈರವಿ
12. ಖೇಲತಿ ಮಾಮಾ ಹೃದಯೇ - ಅಠಾಣ
13. ಕೃದತಿ ವನಮಾಲಿ - ಸಿಂಧುಭೈರವಿ
14. ಕೃಷ್ಣ ಪಾಹಿ - ಮಧ್ಯಮಾವತಿ
15. ಮಾನಸ ಸಂಚರ ರೆ-ಸಾಮ
16. ನಹಿ ರೆ ನಹಿ ರೇ - ಗಾವಟಿ
17. ಪಿಬರೆ ರಾಮ ರಸಂ - ಅಹಿರ್ ಭೈರವ್ ಅಥವಾ ಯಮುನಕಲ್ಯಾಣಿ
18. ಪೂರ್ಣ ಬೋಧೋಹಂ - ಕಲ್ಯಾಣಿ
19. ಪ್ರತಿವರಂ ವರಂ - ತೋಡಿ
20. ಸರ್ವಂ ಬ್ರಹ್ಮ ಮಾಯಂ - ಮಿಶ್ರ ಶಿವಂಜನಿ
21. ಸ್ಮರವರಂ - ಜೋಗ್ ಅಥವಾ ಸಿಂಧುಭೈರವಿ
22. ಸ್ಥಿರಾಥ ನಹಿ ನಾಹಿರೇ - ಅಮೃತವರ್ಷಿನಿ
23. ತತ್ವತ್ ಜೀವಿತಂ - ಕೀರವಾಣಿ
24. ತುಂಗಾ ತರೆಂಗೇ ಗಂಗೆ - ಹಂಸಧ್ವನಿ

## ಚಲನಚಿತ್ರಗಳಲ್ಲಿ

ಸದಾಶಿವ ಬ್ರಹ್ಮೇಂದ್ರರರ ಪಾತ್ರವನ್ನು ಮಹಾಶಕ್ತಿ ಮರಿಯಮ್ಮನ್ ಎಂಬ ತಮಿಳು ಚಿತ್ರದಲ್ಲಿ ಚಿತ್ರಿಸಲಾಗಿದೆ

## ಜನಪ್ರಿಯ ಸಂಸ್ಕೃತಿಯಲ್ಲಿ

ಶಿವನ್ ಎಸ್ ಎ ಅರ್ Archived 2021-03-02 ವೇಬ್ಯಾಕ್ ಮೆಷಿನ್ ನಲ್ಲಿ. ಅವರು ತಮ್ಮ “ಯೆನಿಪಡಿಗಳಿಲ್ ಮಂಥರ್ಗಳ್” ಎಂಬ ಪುಸ್ತಕದಲ್ಲಿ ಶ್ರೀ ಬ್ರಹ್ಮೇಂದ್ರರ ವಿವರವಾದ ಜೀವನ ಚರಿತ್ರೆಯನ್ನು ಬರೆದಿದ್ದಾರೆ.

ತಮಿಳು ಬರಹಗಾರ ಬಾಲಕುಮಾರನ್ ಅವರು ಶ್ರೀ ಸದಾಶಿವ ಬ್ರಹ್ಮೇಂದ್ರರ ಜೀವನವನ್ನು ಆಧರಿಸಿ ಥೋಜನ್ ಎಂಬ ಕಾದಂಬರಿಯನ್ನು ಬರೆದಿದ್ದಾರೆ.

## ಸಹ ನೋಡಿ

* ಸದಾಶಿವ ಬ್ರಹ್ಮೇಂದ್ರ ಸ್ವಾಮಿ ದೇವಸ್ಥಾನ

## ಉಲ್ಲೇಖಗಳು

## ಬಾಹ್ಯ ಸಂಪರ್ಕಗಳು

* ಶ್ರೀ ಕೈಲಾಶಾ ಆಶ್ರಮ Archived 2015-02-24 ವೇಬ್ಯಾಕ್ ಮೆಷಿನ್ ನಲ್ಲಿ. (in English)
* ಎನ್.ರಘುನಾಥನ್ ಎಂ.ಎ, ಬಿ.ಎಲ್ ಅವರಿಂದ ಸಾದಶಿವ ಬ್ರಹ್ಮೇಂದ್ರ ಸರಸ್ವತಿ (in English)
* ಸಂತ ಶ್ರೇಷ್ಠ ಸದಾಶಿವ ಬ್ರಹ್ಮೇಂದ್ರ ಮತ್ತು ಅವರ ಪವಾಡಗಳು Archived 2019-12-28 ವೇಬ್ಯಾಕ್ ಮೆಷಿನ್ ನಲ್ಲಿ. (in English)

## ಹೆಚ್ಚಿನ ಓದುವಿಕೆ

ಬ್ರಹ್ಮತತ್ವಪ್ರಕಾಸಿಕಾ ನಾಮ ಬ್ರಹ್ಮಸೂತ್ರವರ್ತಿಹ್ -